Palūkšnė

Palūkšnė – ežeras Lietuvoje, Ignalinos rajone, 3 km į šiaurės rytus nuo Ignalinos, Vidiškių miškehttp://ezerai.vilnius21.lt/paluksne-v5725.html. Ežero ilgis iš šiaurės į pietus – 0,28 km, plotis – iki 0,13 km. Altitudė 172,6 m. Krantai žemi, plačiai užpelkėję, tik pietvakarinis krantas aukštesnis ir sausas. Ežerą supa ~ 4 ha dydžio pelkė. Pietinėje dalyje iš vakarų pusės giliai įsiterpia užpelkėjęs pusiasalis. Šiaurėje įteka upeliukas iš netoliese telkšančio Ežerėlio ežero. Prie ežero įsikūrusi dalis Ažušilės kaimo. Ežeras nenutekantis, priklauso Dringio ežero intako Palaukinio baseinui.

 Šaltiniai 

Kategorija:Ignalinos rajono ežerai